stanford-oval/wikipedia huggingface dataset:
מסגד הנביא
ארכיטקטורה

המבנה שונה והורחב פעמים רבות במהלך ההיסטוריה. מתחת לאזור הכיפה הירוקה מצוי קברו של מוחמד שסביבותיו מכוסים בשטיח ירוק בעוד שאר המסגד מכוסה בשטיח אדום. ליד קברו של מוחמד מצויים קברי הח'ליפים הראשונים אבו בכר ועומר בן אל-ח'טאב. קבר רביעי שמור לעיסא, שעל פי האמונה, הוא יחזור וייקבר באתר. אזור הקברים הוא החלק החשוב ביותר במסגד, ואליו משתדלים עולי הרגיל להגיע. האזור יכול להכיל רק כמאה אנשים בו-זמנית. ישנה מסורת לפיה תחינות ותפילות שנאמרו באזור זה יתקבלו.
אולם התפילה שנבנה בתקופה העות'מאנית פונה לכיוון דרום. עליו גג מרוצף שטוח המכוסה בכיפות קטנות שניצבות על בסיסים מרובעים. חלקים מחצר המסגד מוצלים בעזרת מטריות על עמודים.
גלריה

לימודי הלכה אסלאמית במסגד
קברו של הנביא מוחמד
תצלום פנורמי של רחבת הכניסה למסגד הנביא
ראו גם

מסגד
מסגד אל-חראם
מוחמד
אמנות מוסלמית
מרקוס לואו

| --- | --- |

 לידה:  7 במאי 1870 ניו יורק, ארצות הברית 
 פטירה:  5 בספטמבר 1927 (בגיל 57) גלן קוב, ארצות הברית 
 מקום קבורה:  Maimonides Cemetery 
 מדינה:  ארצות הברית 
 פרסים והוקרה:  כוכב בשדרת הכוכבים בהוליווד 
 פרופיל ב-IMDb
 
מרקוס לב במשרדו, 1914.
מרקוס לב (באנגלית: Marcus Loew;‏ 7 במאי 1870 - 5 בספטמבר 1927) היה איש עסקים יהודי-אמריקאי, מחלוצי תעשיית הקולנוע האמריקאית ומייסד חברת מטרו גולדווין מאייר.
חייו

נולד בניו יורק למשפחה יהודית שהיגרה מפולין שנה קודם לכן.
התחיל את דרכו בתעשיית הקולנוע האמריקאית באמצעות רכישת אולמות קולנוע בראשית המאה ה-20', בשיתוף עם אדולף צוקור, לימים מייסד חברת סרטי פרמאונט, ועם ג'וזף שנק וניקולס שנק.
בשנת 1904 ייסד חברה שהפעילה רשת אולמות קולנוע, ובשנת 1919 ארגן אותה מחדש תחת השם "Loew's".
בשנת 1920, על מנת להשתלט על כל שרשרת הייצור וההפצה של סרטים, רכש שלושה אולפנים שפעלו בהוליווד, אולפן "מטרו" ואולפניהם של לואי ב. מאייר ושל סמואל גולדווין, והקים את חברת מטרו גולדווין מאייר, שפעלה בלוס אנג'לס.
נפטר בשנת 1927 כתוצאה מהתקף לב, מבלי לזכות לראות את הצלחתה הרבה של החברה שייסד.
לזכרו כוכב בשדרת הכוכבים של הוליווד.
הערות שוליים

↑  רוני רגב, הביזנס של הוליווד, הפודקאסט של היסטוריה גדולה, בקטנה פרק 169
| --- | --- |
בקרת זהויות :  GND: 1095113720  ISNI: 0000 0001 2371 2041  LCCN: n2012040763  SNAC: w6t47zs6  ULAN: 500207643  VIAF: 173670466   WorldCat (עם VIAF): 173670466 
ערך זה הוא קצרמרבנושא קולנוע. אתם מוזמנים לתרום לוויקיפדיה ו.
מיקרוסופט אקסס

| --- | --- |

צילום מסך של אקסס (חלק מחבילת האופיס) בגרסה 14.0 (2010)
צילום מסך של אקסס (חלק מחבילת האופיס) בגרסה 14.0 (2010)
 מפתח:  מיקרוסופט
 מחזור חיים:  נובמבר 1992 – הווה (כ־32 שנים) 
 גרסה אחרונה:  2021 (5 באוקטובר 2021) 
 מערכת הפעלה:  חלונות, Mac OS, Mac OS X
 סוג רישיון:  קנייני
 קטגוריה:  מחולל יישומים
 אתר הבית בעברית
 
מיקרוסופט אקסס (באנגלית: Microsoft Access) הוא מנהל מסד נתונים טבלאי (DBMS) ומחולל יישומים בעל ממשק משתמש גרפי, המיוצר ומפותח על ידי חברת מיקרוסופט מאז 1992. הוא נכלל בחבילות האופיס במהדורות פרופשיונל או גבוהות יותר או נמכר בנפרד. האקסס מיועד למשתמשים מתקדמים, לסביבת עבודה קטנה ובינונית, ומאופיין בקלות הפעלה וממשק ידידותי.
אקסס מאחסן נתונים בפורמט משלו המבוסס על מנוע מסד הנתונים Jet. הוא יכול לייבא או לקשר ישירות נתונים המאוחסנים ביישומים ומסדי נתונים אחרים. בנוסף ניתן דרכו להריץ שאילתות SQL ולראות אותן מתממשות ללא כל צורך בשרת אירוח.
מפתחי תוכנה ואדריכלי נתונים יכולים להשתמש באקסס כדי לפתח תוכנת יישום, ו"משתמשים מתקדמים" יכולים להשתמש בו כדי לבנות יישומי תוכנה. כמו יישומי אופיס האחרים, אקסס נתמך על ידי Visual Basic for Applications, שפת תכנות מונחית עצמים, שיכולה להתקשר למגוון אובייקטים כולל DAO (אובייקטי גישה לנתונים), ADO אובייקטי נתונים בטכנולוגיית ActiveX, ורכיבי ActiveX נוספים. אובייקטים חזותיים המוכלים בטפסים ודוחות, במטרה לחשוף את השיטות והמאפיינים שלהם בסביבת תכנות VBA, ומודולי קוד VBA שיכולים להכריז ולקרוא לפונקציות מערכת של סביבת חלונות.
היסטוריה > פרויקט אומגה

הניסיון הראשון של מיקרוסופט למכור מוצר מסדי נתונים יחסיים היה במהלך מחצית 1980, כאשר מיקרוסופט השיגה רישיון למכור את R:Base. בשנות השמונים המאוחרות מיקרוסופט פיתחה פתרון משלה תחת שם הקוד "Omega".
אושר כי בשנת 1988 היה בפיתוח מוצר מסד נתונים עבור Windows ו-OS/2. שהיה אמור לכלול את "EB" - שפת בייסיק מוטמעת, שהייתה אמורה להיות השפה עבור פקודות מאקרו בכל היישומים של מיקרוסופט, אך האיחוד בשפות מאקרו לא קרה עד כניסתה של Visual Basic for Applications המכונה בקיצור VBA.
אומגה היה צפוי גם לספק ממשק קצה אל שרת SQL של מיקרוסופט. אומגה הייתה בזבזנית במשאבים, והיו דיווחים כי עבדה באיטיות על מעבדי 386 שהיו זמינים באותה עת. אומגה הייתה אמורה לצאת לאור ברבעון הראשון של 1990, אבל בשנת 1989 הפיתוח אותחל מחדש, והוצאתו לאור תוזמן מחדש לינואר 1991. חלקים של הפרויקט שימשו מאוחר יותר לפרויקטים אחרים של "Cirrus" (שם קוד עבור Access) ול-Thunder (שם קוד עבור של Visual Basic, שבמנוע הבסיסי גלום בשימוש). לאחר הופעת בכורה, פרויקט אומגה הודגם בשנת 1992 לעיתונאים, וכלל כמה תכונות שלא היו זמינות באקסס.
היסטוריה > פרויקט Cirrus

לאחר שפרויקט אומגה בוטל, חלק המפתחים שלו הוקצו לפרויקט Cirrus (והרוב חולקו לקבוצה אשר יצרה Visual Basic). מטרתו של סירוס הייתה ליצור מתחרה עבור יישומים כמו פרדוקס או דיבייס שירוץ על מערכת חלונות. לאחר שמיקרוסופט רכשה את תוכנת פוקספרו, היו שמועות כי הפרויקט של מיקרוסופט עשוי להיות מוחלף בו, אך החברה החליטה לפתח את שניהם במקביל. ההנחה הייתה כי הפרויקט יעשה שימוש ב-Extensible Storage Engine (ג'ט הכחול) אבל בסופו של דבר, נעשה שימוש רק במנוע מסד נתונים Microsoft Jet (ג'ט האדום). הפרויקט השתמש בחלק הקוד משני הפרויקטים: פרויקט אומגה וגרסת קדם-ההפצה של Visual Basic. בחודש יולי 1992, גרסת בטא של Cirrus נשלחה למפתחים, והשם "אקסס" הפך לשם הרשמי של המוצר.
מבוא

תוכנת אקסס מהווה מחולל יישומים ומסד נתונים לאחסון ותיוק מידע, אחזורו ועיבודו, גם בדרך ידנית וגם באוטומציות שונות. ניתן בעזרתה ליצור יישומים מגוונים לאחסון ולניהול מידע. במטפורה מהעולם הממשי, הוא מומשל לארונית אחסון לצורך תיוק מידע ואחזורו באופן מיטבי. באקסס ניתן לפצל את המידע הקיים לפי נושאים, ולשמור על הקשרים ביניהם, ואף להגדיר באופן מדויק את תתי הנושאים לפי סוגים, כך שהמידע שמאוחסן ינוטר ויפורמט בהתאם לדרישות המוקדמות. בעוד שתפקידו העיקרי של האקסל לבצע פעילות חישובית, תפקידו העיקרי של האקסס לשמור מידע.
התפיסה העומדת בבסיס הפיתוח של אקסס היא להנגיש את מיטב הטכנולוגיה התכנותית העכשווית, באופן שיהיה צורך במעט ידע תכנותי וטכני, ובמינימום של כתיבת קוד. ייחודו של האקסס בכך שפישט מאוד את ההליך של יצירת מסד נתונים והעלים מהמפתח היבטים טכניים של התוכנה, באופן שהמפתח יוכל להתרכז בארכיטקטורה של מסד הנתונים ובפונקציונליות שלו, ולא בהיבטים טכניים ותכנותיים. למעשה אפשר ליצור באקסס יישום שלם באופן חזותי ללא שימוש בשורת קוד אחת. החל מאקסס 2007 הושם דגש נוסף על האקסס ככלי אופיס למשתמש, כאשר הוסרו ממנו תכונות מקצועיות כמו מנגנוני שכפול והרשאות.
מסד הנתונים של האקסס מתייחד בכך שהוא מסד הטרוגני, המאפשר להכליל במסד אחד (ואף בקובץ אחד) אובייקטים מסוגים שונים, ובכך לפשט את כל הפיתוח והאחזקה של המסד.
באופן כללי מחולל יישומים זה מורכב משני חלקים:
תצורתו הזו מאפשרת להשתמש רק באחד בחלקיו, תוך שימוש בתוכנה אחרת, אשר תמלא את הפונקציה השנייה. אפשר לתאר את האקסס כשילוב של מסד נתונים ומחולל יישומים, שמשולבים ביחד לתוכנה אינטגרלית אחת.
רכיבי התוכנה

מחולל טבלאות ואינדקסים שמאפשר להגדיר טבלאות ושדות באופן חזותי.
מנגנון ליצירת קשרי גומלין ולבקרת ואימות יחוסי טבלאות.
מחולל טפסים שמאפשר תצוגות שונות: טופס, טבלאי, משולב. ניתן לשלב בו אובייקטי משנה להצגת רשומות ביחסי אב-בן. ניתן להטמיע בטופס פקדי ActiveX.
בטפסים: מבטי טבלת-ציר ותרשים-ציר המאפשרים להציג ולנתח את הנתונים באופנים שונים.
מחולל דפי אינטרנט דינמיים שמאפשרים יצירת דפי עדכון מסד נתונים בסביבת דפדפן אינטרנטי (עד גרסת 2007).
מחולל שאילתות SQL חזותי (QBE), שמאפשר ליצור שאילתות שליפה ופעולה.
מחולל דוחות שמאפשר לשלב בו אובייקטי משנה.
מנגנון סינון חזק וגמיש בטבלאות/שאילתות/טפסים.
מחולל פקודות מקרו חזותי לביצוע פקודות תכנותיות באקסס ברצף ובאוטומציה, שלא דורש ידע תכנותי.
שפת ויזואל בייסיק לאפליקציות (VBA) שמאפשרת כתיבת פונקציות ושגרות אינטגרליות. ניתן בשפה זו גם להשתמש ב-DLL-לים חיצוניים, ב-OCX וב-API של חלונות.
מחולל תפריטים, המאפשר ליצור תפריטים רגילים, תפריטים מוקפצים וסרגלי כלים
יכולת של יבוא ויצוא נתונים בפורמטים שונים ומגוונים כולל XML.
קישוריות מובנית אל קבצים שונים כדוגמת מסדי נתונים קטנים וגדולים, קובצי אקסל ואף קובצי טקסט ו-HTML.
יכולת קישוריות מובנית ופיתוח ל-SQL Server ולשרת SharePoint.
יכולת קישוריות לתוכנות אחרות, במיוחד תוכנות אופיס כמו וורד ואקסל.
מנהל אבטחה מובנה עם הרשאות קבוצות ומשתמשים עד רמת האובייקט הבודד (עד גרסת 2007). הגנת סיסמה לפי מסד והצפנת נתונים (בכל הגרסאות).
כלי לניתוח ארכיטקטורת המסד ולתיעודו.
מנגנון לביצוע שכפול וסנכרון במסדים מנותקים, כולל אפשרות של הפצת הפיתוח (עד גרסת 2007).
מנגנון לפיצול הנתונים לקובץ עורפי ולניהול טבלאות מקושרות.
אשפים רבים להקלת תהליך הפיתוח, קיצורו ופישוטו, כמו אשף טופס, שאילתה ודו"ח, וכמו אשף אבטחה שמיישם את ההרשאה במספר צעדים בודדים.
יכולת הרחבה למסדי ספריה, ותוספים כבנאים ואשפי משתמש, כמעט בכל היבט של התוכנה בידי מתוכנתים חיצוניים. דבר שמרחיב את היכולות של התוכנה.
מנתח יחסי תלות של אובייקטים, המאפשר לראות את האובייקטים שמשתמשים באובייקטים במסד.
אפשרות לעבוד בתקנים שונים של SQL.
מסייע שגיאות עיצוב, שמסייע להתגבר על תקלות טכניות בעיצוב ופיתוח המסד.
שימוש ושילוב תגיות חכמות, ואפשרות לשלב תגיות חכמות מצד המפתח.
אפשרות להידור של השגרות הנמצאות במסד הנתונים ויצירת קובץ מהודר להגבלת היעילות ולהסתרה של הקוד.
מאפיינים ייחודיים

יחודו של האקסס הוא בעיקר בידידותו הרבה: קלות ומהירות הפיתוח בו (נחשב לאחד מכלי הפיתוח המהירים), יכולות חזקות שמוגשות בפשטות רבה, והפתיחות שלו שמתבטאת ביכולת ההתממשקות שלו אל נתונים ותוכנות שונות והחלפת מידע ביניהם. דבר המאפשר פיתוח בו לאנשים חסרי רקע טכני כמזכירות ומנהלים, וגם מתוכנתים כבדים שמבקשים ליצור יישום מורכב.
לאקסס אפשרות להתממשק אל מסד הנתונים SQL Server ככלי פיתוח אינטגרלי (קיים פרויקט מיוחד באקסס לשם כך), ולהיות כלי הפיתוח של צד הלקוח שלו. דבר שמביא את יכולותיו של מסד נתונים גדול אל שולחן העבודה, ומרחיב את יכולותיו של האקסס בפיתוח באופן רב.
לאקסס יכולת לעבודה מבוזרת ברשת בתצורת שרת לקוח. בעבודה מקומית מושגת מהירות תגובה יעילה (שעולה על שרתי מסד נתונים), גם בטבלה בעלת מאות אלפי רשומות.
כמו כן, ישנם יישומים שמכילים עשרות מיליונים ומאות מיליוני רשומות בנפחים של גיגה-בתים שלמות שעובדות באופן תקין. ישנם אתרי אינטרנט רבים מבוססי מסד אקסס. ישנה דרך פיתוח נוספת של ממשק ויז'ואל בייסיק למול טבלאות אקסס, ושימוש במנוע מסד הנתונים שלו.
קלות הפיתוח שלו והכללתו בחבילת האופיס המקצועית, גרמו לכך שהוא נחשב למחולל היישומים ולמסד נתונים פופולרי ביותר שמתופעל באתרים רבים. גיורו לעברית באופן מלא הנגישו בישראל לאוכלוסיות רחבות. דבר שהביא למספר הרב של ספרי הדרכה (לפחות בעברית) בתחום מסדי הנתונים, כמו גם למספר רב של תוספי אקסס של צד שלישי.
קיימות שתי צורות עבודה עם אקסס:
אקסס עצמו הוא מנהל מסד הנתונים (DBMS) דהיינו כל הטבלאות והשאילתות נשמרות עם קובץ האקסס שנוצר, אופן עבודה זה מתאים לפרויקטים קטנים לצורך אישי או של צוות עובדים קטן. שמירה של קובץ כזה בסביבת רשת אינה מומלצת, שכן צורה זו עלולה להעמיס על תעבורת הרשת. כמו כן, קיימת מגבלת נפח לקובץ אקסס (2GB), ומגבלות נוספות כמו מספר שדות בטבלה.
האקסס משמש כ-Front End בלבד דהיינו ככלי לבניית הממשק בלבד, כאשר במקרה זה אנו נהנים מכל היתרונות של מסד נתונים מוכר כגון SQL server ,MySQL ,oracle וכן מכל יתרונות הפיתוח בסביבת אקסס. באופן זה אין שום מגבלת שימוש לאקסס, שכן ניתן להשתמש בכלים תכנותיים מתקדמים כגון Trigger-ים ו-Stored Procedures בסביבת המסד הנתונים, כמו כן התעבורה ברשת נמוכה שכן המידע היחיד שעובר יהיה תוצאות השאילתות שבוצעה בשרת מסד הנתונים עצמו, בדיוק כפי שמתבצע ביישומים דומים של Client Server.
חסרונו הבולט (הנובע מיתרונו המובהק) הוא נגישותו למשתמשים רבים, וככזה נעשה בו פעמים רבות שימוש שגוי, אשר פוגע בשמו ככלי פיתוח חזק.
תצורות פיתוח והפצה

אפשר לעבוד באקסס במגוון גדול של תצורות שונות:
ממשק ומסד נתונים כולו באקסס. יעיל ליישומים קטנים ול"לקוח עשיר".
ממשק בVB או שפת תכנות אחרת, ומסד נתונים במנוע ה-JET של אקסס. יעיל ליישומי מדף קטנים, או לשמש כמסד נתונים של תוכנה שזקוקה לו כפונקציה משנית.
ממשק באקסס ומסד נתונים בשרת SQL דרך ODBC. יעיל לעבודה ברשת.
ממשק באקסס ומסד נתונים ב-SQL Server דרך ADO באמצעות פרויקט אקסס. יעיל לעבודה ברשת מרובה לקוחות בתצורות מורכבות במיוחד. באופן הזה גם נחשפות יכולות פיתוח חזותיות, שאינן קיימות בתצורה הרגילה של פיתוח באקסס.
ממשק באקסס למסד נתונים בשרת SharePoint, לעבודה מבוזרת ברשת האינטרנט, דבר המאפשר עבודה של לקוחות מרוחקים על מסד נתונים מרכזי באמצעות האינטרנט.
לאקסס מצורפת בגרסה מיוחדת (גרסת פיתוח - Development) תוכנת זמן ריצה שלו (RunTime), כפי שמקובל במספר מחוללי יישומים, הואיל ואין אפשרות להדר את המסד לקובץ ריצה עצמאי, יכולת שקיימת למשל במחולל יישומים כדוגמת פאואר בילדר. בגרסה זו של האקסס ישנם כלים נוספים כמו אשף ליצירת אריזה והפצה של פרויקט בקובץ התקנה, אשף להחלפת שמות אובייקטים, אוסף של קטעי קוד ועוד.
לאקסס מנגנון אבטחה פנימי שמעכב הרצת סקריפטים במחשב חדש למניעת גרימת נזק למחשב. כדי לאפשר ריצה של הסקריפטים יש לחתום אותם בחתימה דיגיטלית או לקנפג ידנית את קובצי האופיס, דבר שעלול להיות גורם בעייתי בהפצת אפליקציה המבוססת על אקסס.
האקסס תומך בפיתוח צוותי וניהול גרסאות, אף שכל התוכן של כל האובייקטים מאוחסן באופן בינארי בקובץ מסד אחד, ניתן לעבוד בכלי ניהול גרסאות של מיקרוסופט ב-Visual Source Safe (עד גרסת 2010) וב-TFS בגרסאות המאוחרות יותר.
גרסאות > גרסת 2000

גרסה זו שודרגה מבחינת היכולות שלו לתקשורת עם האינטרנט ועבודה מבוזרת. שיפורים עיקריים שהוכנסו בגרסת 2000 של המחולל:
גרסה חדשה של שפת התכנות הפנימית VBA של המחולל ותחביר SQL מורחב.
מעבר לטכנולוגיית COM ושימוש באובייקטי ADO לעומת DAO הישן.
הוספת מסד פרויקט לעבודה אינטגרלית בין האקסס לשרת SQLServer ואף הוספת שרת SQLServer קל לחבילת האופיס, לעבודה מבוזרת באקסס.
הוספת אובייקט דף HTML, שהוא טופס דינמי המתקשר לטבלאות אקסס היכול לרוץ גם בסביבת אקסס וגם באמצעות דפדפן האינטרנט.
הוספת נעילה ברמת הרשומה בטבלה, עיצוב מותנה לפקדי טופס ודו"ח, סיווג אובייקטי מסד בקבוצות חופשיות.
הוספת יצוא דוחות בפורמט SNP למי שאין לו אקסס
קישוריות ל-Microsoft Outlook ול-Microsoft Exchange ושיתוף פעולה באקסס באינטרנט דרך NetMeeting.
גרסאות > גרסת 2003

שיפורים עיקריים שהוכנסו בגרסת 2003 של המחולל:
הצגת מידע באופן סכימתי אודות יחסי תלות של אובייקט, שבאמצעותו ניתן לבדוק הקשרים ותלויות בין אובייקטים במסד.
בדיקת שגיאות תכנותיות אוטומטית בטפסים ובדוחות, והצגתן באמצעות תגיות חכמות.
הפצת מאפייני שדה ששונו בתוך הפרויקט לאובייקטים אחרים שמשתמשים בו.
שימוש בתגיות חכמות, גיבוי, ירושת ערכות נושא של Windows XP.
ייבוא, ייצוא וקישור טבלאות למסד אינטרנטי באמצעות Windows SharePoint Services.
אבטחת מקרו. אפשרות לחסימת קובצי מקרו ולשימוש בחתימות דיגיטליות במסדי אקסס.
גרסאות > גרסת 2007

בין השיפורים שהוכנסו בגרסה זו ניתן למנות את:
מנוע מסד נתונים חדש (Microsoft Access Engine) שמאפשר:
שדות מרובי ערכים,
שדה לאחסון קבצים דחוסים (בהם קובצי תמונות),
מעקב אחרי היסטוריית השינויים בשדה תזכיר,
שיפור אבטחה והצפנה.
שיפורים בתצוגה כמו טפסים מפוצלים מובנים, תצוגת "זברה" של טבלאות, וסיכומי חישובים בתחתית טבלות.
שיפורים בממשק כמו ממשק משתמש חדש מונחה תוצאות.
תבניות למסדי נתונים ותבניות לפקדים.
אפשרויות חדשות לסינון ומיון נתונים.
עריכת טפסים ודוחות במצב אינטראקטיבי (עם נתונים "חיים").
אפשרות להקלדת טקסט עשיר בשדות.
שיפור תאימות עם שרת SharePoint.
תמיכה בפורמטי קבצים PDF ו-XPS, לשם הצגת נתונים.
בגרסה זו הוסרו היכולות הבאות:
תמיכה בדפים (DAP), שנועד לאפשר ליצור דפי אינטרנט.
שכפול. האפשרות לסנכרן בין הגדרות ונתונים של כמה עותקים של מסד הנתונים מנותקים שנמצאים במקומות שונים.
מנגנון ההרשאות והססמאות של האקסס (שימוש באשף ההרשאות).
גרסאות > גרסת 2010 > עודכנו

עורך פקודות מקרו הוחלף, והפך לחזותי וידידותי יותר.
גרסאות > גרסת 2010 > הוספו

בטבלה הוסף שדה מסוג נתונים מחושב.
הוספו לטבלה טריגרים ושגרות מאוחסנות בצורת פקודות מקרו של נתונים, בדומה לשרתי מסדי נתונים גדולים.
הוספו מסדי נתונים בשרת SharePoint של מיקרוסופט.
קישוריות שירותי נתונים עסקית (BCS) באמצעות XML.
התחברות לשירותי Web כטבלה מקושרת.
הוסף פקד לגלישה באינטרנט.
הוסף פקד ניווט המציג ממשק כרטיסיות לניווט אל טפסים ודוחות.
תמיכה מובנית ב-PDF.
שילוב תת-דוח בטופס.
הוספו אפשרויות לסוגי הצפנה חדשים של הנתונים.
נוספה סיומת קובץ מסד בשם accdr. שמדמה מסד נתונים מהודר במצב זמן ריצה (accde).
ניתן לשמור תבניות של מסדים, טפסים, דוחות ושדות לשימוש חוזר.
תמונות משותפות לשימוש חוזר בטפסים ודוחות (לוגו).
תמיכה בניהול גרסאות באמצעות TFS.
גרסת 64 ביט של VBA.
גרסאות > גרסת 2010 > הוסרו

הוסר פקד לוח שנה.
הוסר יבוא ויצוא ללוטוס ופרדוקס.
הוסר יצוא לפורמט SNP.
גרסאות > גרסת 2013

יישום Web לעבודה כיישום בדפדפן אינטרנט ב-SharePoint Server או באתר Office 365. הכוללת פקדי פריטים קשורים, השלמה אוטומטית וקישורים מסתעפים להצגה מידית של פרטים אודות פריט קשור. התמיכה ביישומים אלו תופסק באפריל 2018. לא ניתן יותר לייצר יישומים כאלה, וגם יישומים פועלים יפסיקו לפעול.
בגרסה זו הוסרו היכולות הבאות:
תמיכה בפרויקטים ADP's שאיפשרו לפתח ישומי לקוח ל-SQL Server.
טופסי PivotCharts ו-PivotTables.
Access Data Collection ליצירת טופס בדואר אלקטרוני.
תגים חכמים.
ניהול גרסאות SourceSafe.
תמיכה לאחור במסד משוכפל.
אשף Upsizing.
אשף אריזה להפצת יישום.
תמיכה בקישוריות ל-dBASE ול-JET 3.
סיומת קבצים

תוכנת אקסס שומרת את המידע תחת סוגי הקבצים הבאים:
| תבנית קובץ | סיומת |
| --- | --- |
פרויקט אקסס: .adp
תבנית ריקה של פרויקט אקסס: .adn
מסד נתונים אקסס (2007): .accdb
מסד נתונים אקסס - זמן ריצה (2007): .accdr
תבנית מסד נתונים אקסס (2007): .accdt
מסד נתונים אקסס (2003 וקודם): .mdb
תוספים ואשפים של אקסס: .mda
קובץ קבוצות עבודה, נועד לאבטחת מידע בעיקר: .mdw
מסד נתונים אקסס (SQL Server) מנותק (2000): .mdf
מסד נתונים אקסס מוגן עם VBA מהודר (2003 וקודם): .mde
מסד נתונים אקסס מוגן עם VBA מהודר (2007): .accde
חלונות קיצור דרך: מקרו אקסס: .mam
חלונות קיצור דרך: שאילתא אקסס: .maq
חלונות קיצור דרך: דו"ח אקסס: .mar
חלונות קיצור דרך: טבלת אקסס: .mat
חלונות קיצור דרך: טופס אקסס: .maf
גרסאות

| תאריך | גרסה | מספר גרסה | מנוע | מערכת הפעלה תומכת | כלול בגרסת חבילת אופיס |
| --- | --- | --- | --- | --- | --- |
| 1992 | אקסס 1.1 | 1 |  | Windows 3.1 |  |
| 1993 | אקסס 2.0 | 2.0 | JET 2 | Windows 3.1 | אופיס 4.3 פרו |
| 1995 | אקסס 95 | 7.0 | JET 3 | Windows 95 | אופיס 95 פרו |
| 1997 | אקסס 97 | 8.0 | JET 3 | Windows 9x, NT 3.5/4.0 | אופיס 97 פרו ומפתחים |
| 1999 | אקסס 2000 | 9.0 | JET 4 | Windows 9x, NT 4.0, 2000 | אופיס 97 פרו, פרימיום ומפתחים |
| 2001 | אקסס 2002 | 10 | JET 4 | Windows 98, Me, 2000, XP | אופיס XP פרו ומפתחים |
| 2003 | אקסס 2003 | 11 | JET 4 | Windows 2000, XP | אופיס 2003 פרו ואנטרפרייז |
| 2007 | אקסס 2007 | 12 | 12 | Windows XP SP2 windows 7, Vista | אופיס 2007 פרופשונל, אולטימייט ואנטרפרייז |
| 2010 | אקסס 2010 | 14 | 14 | Windows XP SP2 windows 7, Vista | אופיס 2010 פרופשונל ופרופשונל פלוס 32 ו-64 BIT |
| 2013 | אקסס 2013 | 15 | 15 | Windows 7, Windows 8 | אופיס 2013 פרופשונל ופרופשונל פלוס 32 ו-64 BIT,   וכן כחלק מהתוכניות השונות של שירות אופיס 365 |
| 2016 | אקסס 2016 | 16 | 16 | Windows 7, Windows 8, Windows 10 | אופיס 2016 פרופשונל ופרופשונל פלוס 32 ו-64 BIT |
| 2019 | אקסס 2019 | 17 | 17 | Windows 7, Windows 8, Windows 10 | אופיס 2019 פרופשונל ופרופשונל פלוס 32 ו-64 BIT,   וכן כחלק מהתוכניות השונות של שירות אופיס 365 |
ראו גם

Visual Basic
SQL
לקריאה נוספת

מליסה דן, המדריך השלם להקמת יישומים Access 2, פוקוס מחשבים, 1995, 495 עמ'.
פיטר נורטון, המדריך המלא של פיטר נורטון לתכנות ב-97 Access, אופוס מחשבים, 682 עמ'.
ג'ון ויסקאס, המדריך השלם של מיקרוסופט-פרס לאקסס 2000, פוקוס מחשבים, 990 עמ'.
למד עצמך Access 2000 ב-24 שיעורים, אופוס מחשבים, 401 עמ'.
איתן שטמר, Access 2000 סדנת לימוד, הוצאת הוד עמי, 384 עמ'.
יאנג והלוורסון, פוקוס על אקסס 2003, הוצאת פוקוס, 176 עמ'.
סטפן ל. נלסון וג'וליה קלי, המדריך ל-Access ביישומי Office XP, הוצאת אופוס, 252 עמ'.
וירג'יניה אנדרסון, פתרון בעיות באקסס, פוקוס מחשבים, 325 עמ'.
תמונת מסך של מסכים באקסס XP: בכיוון השעון מימין לשמאל: מסך ראשי, מסך מחולל טפסים, מסך מחולל מקרויים, ומסך מחולל שאילתות
טבלאות באקסס
מסגד הקתדרלה של מוסקבה

| --- | --- |

 מידע כללי
 סוג:  מסגד, congregational mosque 
 מיקום:  מוסקבה 
 מדינה:  רוסיה 
 הקמה ובנייה
 תקופת הבנייה:  ? – 1904 (המבנה הישן) 2015 (המבנה החדש)
 תאריך פתיחה רשמי:  2015 
 מידות
 שטח:  18,900 מ"ר 
 קואורדינטות:  55°46′45″N 37°37′37″E﻿ / ﻿55.77917°N 37.62694°E﻿ / 55.77917; 37.62694
 http://www.mihrab.ru
  (למפת מוסקבה מוגדלת) מסגד הקתדרלה של מוסקבה(למפת מוסקבה רגילה) מסגד הקתדרלה של מוסקבה
 
מסגד הקתדרלה ההיסטורי מוקף באתר הבנייה של המסגד החדש (2009).
האולם המרכזי עם הכיפה.
מסגד הקתדרלה של מוסקבה (ברוסית: Московская соборная мечеть) הוא המסגד הראשי של מוסקבה, רוסיה. ממוקם בשדרת אולימפיסקי, קרוב לאצטדיון האולימפי בנפת משצ'אנקה מרכז העיר.
היסטוריה

המבנה המקורי נבנה בשנת 1904 על פי תכנון האדריכל ניקולאי ז'וקוב ועבר כמה שיפוצים ושחזורים מאז. נקרא לעיתים גם "מסגד הטטרים" מכיוון שהקהילה שלו כללה בעיקר טטרים אתניים. מבחינה חברתית, המסגד הקהילתי במוסקבה נתפס לעיתים קרובות בתור המסגד המרכזי ברוסיה. בעקבות הקמתו שונה שם של המסגד העתיק של מוסקבה שנבנה בתחילת המאה ה-19.
המסגד הישן נהרס ב-11 בספטמבר 2011. ההחלטה להרוס אותה הייתה שנויה במחלוקת. ביוני 2008 הוכר המסגד כאובייקט של מורשת תרבותית, אולם בסוף 2008 הוא הוסר מרשימת המונומנטים ההיסטוריים והארכיטקטוניים. כך, בזמן ההריסה, היא לא הייתה מוגנת כבעבר. היו תוכניות לשחזור המסגד ופרויקט השחזור תוכנן על ידי האדריכל איליאס טזייב. אחת הסיבות לשיקום הייתה שהמבנה סטה בכמה מעלות מהכיוון למכה. הפרויקט כלל פירוק המסגד, איסוף כל האבנים והרכבתו מחדש בכיוון המתוקן. עם זאת, בשנת 2009, מועצת המופתי של רוסיה פיטרה את טזייב, טענה תחילה כי יבצעו פרויקט שחזור נוסף ואז הרסה את הבניין בטענה שהוא עלול להתמוטט. טזייב הצהיר לאחר ההריסה כי השחזור עדיין אפשרי, והמבנה לא היה בסכנת קריסה.
עם הריסתו, מסגד הקתדרלה במוסקבה הפך לבניין הדתי הראשון שנהרס במוסקבה מאז 1978.
מסגד חדש

במקום נבנה מסגד חדש שנחנך רשמית ב-23 בספטמבר 2015. למסגד החדש קיבולת של עשרת אלפים מתפללים. בטקס חנוכת המסגד השתתפו נשיא רוסיה ולדימיר פוטין, נשיא טורקיה רג'פ טאיפ ארדואן ומחמוד עבאס, יו"ר הרשות הפלסטינית, יחד עם מנהיגים מוסלמים מקומיים.
ראו גם

מסגד סנקט פטרבורג
מסגד אחמד קדירוב
הערות שוליים

↑  Krainova, Natalya (13 בספטמבר 2011). "Historic Mosque Demolished on 9/11 Anniversary". The Moscow Times. נבדק ב-4 ביולי 2016. {{cite news}}:  (עזרה)
1 2  Зачем снесли Соборную мечеть? (ברוסית). Echo of Moscow. 17 בספטמבר 2011. נבדק ב-21 בספטמבר 2011. {{cite web}}:  (עזרה)
↑  "Central mosque of Moscow will be inaugurated in 23rd September". Shabestan News Agency. 19 בספטמבר 2015. נבדק ב-22 בספטמבר 2015. {{cite web}}:  (עזרה)
| --- | --- |
בקרת זהויות :  LCCN: no2017005441  VIAF: 4503148574312824430005   WorldCat (עם VIAF): 4503148574312824430005
מרקוס לוליוס

שמו של לוליוס על גשר ארבעת הראשים (בתחתית צד שמאל)
מרקוס לוליוס (בלטינית: Marcus Lollius; ‏55 לפנה"ס - 2 לספירה) היה מצביא ופוליטיקאי רומאי.
תולדות חייו

יש המזהים את לוליוס עם מרקוס שנזכר בכתביו של אפיאנוס. לפי גישה זו היה לוליוס מתומכיו של מרקוס יוניוס ברוטוס ובשל כך נכלל ברשימת הפרוסקריפציות של הטריומווירט השני ונגזר עליו מוות. שהה עם ברוטוס במזרח ונלחם לצידו בקרב פיליפי. לאחר תבוסת הליברטורים הוא התחזה לעבד ונמכר לאדם בשם ברבולה (המזוהה עם קווינטוס אמיליוס לפידוס) שהפך אותו לעבדו הראשי, ובסופו של דבר גילה את מוצאו האמיתי והצליח להשיג חנינה מאוקטביאנוס, תודות להתערבותו של מרקוס ויפסניוס אגריפה.
לאחר מכן, לפי אפיאנוס, הפך לוליוס לתומכו של אוקטביאנוס ונלחם לצידו בקרב אקטיום שבסופו הוא פגש בחברו לפידוס, שנלחם לצדו של מרקוס אנטוניוס. הפעם היה זה לפידוס שהתחזה לעבד, ולוליוס קנה אותו ובסופו של דבר הצליח להשיג לו חנינה מידיו של אוקטביאנוס.
תפקידו הראשון של לוליוס הידוע בוודאות היה של מושל גלטיה, הוא נשלח בשנת 25 לפנה"ס לארגן את הפרובינקיה שזה עתה סופחה לקיסרות, הוא הצליח לארגן את הפרובינקיה בלא שפיכות דמים, וצבאה שולב בצבא הרומאי ואורגן מחדש כלגיון העשרים ושניים דיאוטריאנה.
לוליוס נבחר לכהן כקונסול בשנת 21 לפנה"ס ביחד עם לפידוס. לא ידוע דבר על פעולותיו כקונסול מלבד כתובת שמעידה על כך שהוא שיקם את גשר ארבעת הראשים.
לאחר תום כהונתו כקונסול יצא לוליוס לשמש כמושל מוקדון בשנת 19/18 לפנה"ס, במהלך כהונתו כמושל, נלחם והביס שבט תראקי. הוא מונה לכהן כמושל גאליה קומאטה בשנת 17 לפנה"ס והובס במהלך כהונתו על ידי שבט גרמאני שאף הצליח לשבות את נסו של הלגיון החמישי אלואדה. תבוסה זאת פגמה במוניטין שלו והוא מעולם לא מונה שוב לתפקיד הדורש פיקוד על כוחות צבא.
לוליוס היה בפמלייתו של גאיוס קיסר, נכדו של אוגוסטוס, כשזה שוגר למזרח הקיסרות בשנת 2 לפנה"ס כדי לפתור את הסכסוך עם האימפריה הפרתית שנסוב על שאלת השליטה בארמניה. מטרה נוספת לשליחות הייתה רצונו של אוגוסטוס להציג את נכדו, שאותו הועיד ליורשו המיועד, בפני שליטי המזרח.
לאחר שהתגלה לקיסר כי לוליוס צבר הון עצום כתוצאה משורה של מעשי שחיתות, התאבד לוליוס בשנת 2 לספירה.
הערות שוליים

↑  Patrick Tansey, Q. Aemilius Lepidus (Barbula?) Cos. 21 B.C., Historia, Volume 57, Number 2, April 2008, pp. 174-207
↑  אפיאנוס, מלחמת האזרחים, 4.49